**C.4 ผลและกระบวนการบริการวิชาการ ตามทิศทางการพัฒนาด้านบริการวิชาการ**

**แก่ชุมชน และเพื่อผู้เรียน**

|  |  |  |
| --- | --- | --- |
| **C.4.1** | **:** | **มีการใช้ข้อมูลที่เกี่ยวข้องทั้งจากภายในและภายนอกคณะ/สถาบันในการกำหนดหรือทบทวนทิศทางการบริการวิชาการแก่ชุมชนและพัฒนาผู้เรียนของคณะ/สถาบันตามวิสัยทัศน์ ปณิธาน และ/หรือยุทธศาสตร์ของคณะ/สถาบันที่สอดคล้องกับยุทธศาสตร์ชาติ** |
| **ปีที่ใช้ในการประเมิน** | **:** | ปีงบประมาณ 2563 |
| **ผู้รับผิดชอบ Criteria** | **:** | ทิฆัมพร ศรีรินทร์ |
| **หน่วยงาน** | **:** | สำนักวิจัยและส่งเสริมวิชาการการเกษตร |

**ผลการดำเนินงาน :**

ปีงบประมาณ พ.ศ. 2563 มหาวิทยาลัยแม่โจ้ ได้ดำเนินการทบทวนทิศทางการพัฒนาด้านบริการวิชาการ ให้สอดคล้องและตอบสนองกับทิศทางการพัฒนาประเทศ ทิศทางการพัฒนามหาวิทยาลัยเพื่อมุ่งสู่การเป็นมหาวิทยาลัยชั้นนำที่มีความเป็นเลิศทางด้านการเกษตรในระดับนานาชาติ ผ่านกระบวนการ/ขั้นตอน ดังนี้

1. รวบรวมข้อมูลภายนอกและข้อมูลภายในที่เกี่ยวข้อง ได้แก่ นโยบายและทิศทางการพัฒนาระดับประเทศและระดับภูมิภาคในช่วงของแผนยุทธศาสตร์ชาติระยะ 20 ปี (พ.ศ. 2560-2579) นโยบายและทิศทางการพัฒนามหาวิทยาลัย และข้อมูลสำคัญอื่น ๆ ที่เกี่ยวข้องครอบคลุมทั้งมหาวิทยาลัยแม่โจ้ จังหวัดเชียงใหม่ แม่โจ้-แพร่ และแม่โจ้-ชุมพร ย้อนหลัง 3 ปี เช่น ข้อมูลองค์ความรู้ เทคโนโลยี และนวัตกรรมที่ได้จากผลงานวิจัยของมหาวิทยาลัยแม่โจ้ ต้นน้ำ (การจัดการพื้นที่ การจัดการดิน/ปุ๋ย การผลิตเมล็ดพันธุ์พืช/พันธุ์สัตว์ การจัดการศัตรูพืชเพื่อการเพิ่มผลผลิต พัฒนาคุณภาพ และลดต้นทุนการผลิต) กลางน้ำ (การขอรับการตรวจสอบมาตรฐาน การแปรรูปผลผลิต การพัฒนาบรรจุภัณฑ์ เพื่อเพิ่มมูลค่าของผลผลิต) ปลายน้ำ (ด้านการเพิ่มขีดความสามารถในการแข่งขัน การกระจายสินค้าและระบบโลจิสติกส์เพื่อพัฒนาระบบการตลาด) ข้อมูลผลการดำเนินงานตามแผนปฏิบัติการประจำปี ข้อมูลความเชี่ยวชาญของบุคลากรด้านการบริการวิชาการ ข้อมูลพื้นที่/โครงสร้างพื้นฐานในมหาวิทยาลัย ข้อมูลเครือข่ายความร่วมมือด้านการบริการวิชาการกับต่างประเทศ ตลอดจนข้อมูลความต้องการของชุมชน ความคิดเห็นจากผู้บริหาร ผู้มีส่วนได้ส่วนเสีย (นักศึกษา และผู้ประกอบการ/ผู้ใช้บัณฑิต) และข้อเสนอแนะของคณะกรรมการประเมินคุณภาพภายในระดับมหาวิทยาลัย ปีการศึกษา 2562

2. นำข้อมูลจากข้อที่ 1 มาวิเคราะห์ถึงจุดที่ควรปรับปรุง / จุดที่ควรพัฒนาในการดำเนินงานในส่วนของพันธกิจด้านการบริการวิชาการเพื่อสังคม/ชุมชน และผู้เรียน เพื่อสนับสนุนและผลักดันให้มหาวิทยาลัยมีความเป็นเลิศด้านเกษตรทั้งในระดับชาติและนานาชาติ ดังนี้

 1) ปรับปรุงกฎระเบียบ และการให้บริการด้านบริการวิชาการให้มีความคล่องตัว

 2) พัฒนาแหล่งเรียนรู้/ฐานเรียนรู้ และศูนย์ความเป็นเลิศของมหาวิทยาลัย สร้างจุดเด่นให้กับมหาวิทยาลัย ความเข้มแข็งของนักวิจัย และเป็นที่พึ่งของชุมชน

 3) ให้ความสำคัญกับเรื่อง Social Enterprise Social Engagement Food Innopolis

 4) เชื่อมโยงการทำงานบูรณาการระหว่างชุมชนและคณาจารย์ โดยเน้นการนำนวัตกรรมมาใช้เป็นส่วนหนึ่งของการพัฒนา

 5) ติดตามหรือประเมินผลเชิงพื้นที่ ที่มหาวิทยาลัยเข้าไปดำเนินการด้านการวิจัยหรือบริการวิชาการ โดยรับฟังเสียงตอบรับ/ความคิดเห็นจากประชาชนในพื้นที่ ๆ

 6) สร้างรายได้จากการบริการวิชาการ

(อ้างอิง : (1) [แผนพัฒนาการศึกษามหาวิทยาลัยแม่โจ้ ระยะที่ 12 (พ.ศ. 2560-2564) ฉบับปรับปรุง ปีงบประมาณ พ.ศ. 2563](http://www.erp.mju.ac.th/openFile.aspx?id=NDQ4NjQ5&method=inline) (2) [สรุปผลวิเคราะห์ข้อมูลเพื่อกำหนดกลยุทธ์ในการขับเคลื่อนพันธกิจด้านการวิจัยและบริการวิชาการของมหาวิทยาลัย](http://www.erp.mju.ac.th/openFile.aspx?id=NDQ4Njk0&method=inline))

1. นำผลการวิเคราะห์ในข้อที่ 2 มากำหนดเป้าประสงค์ ตัวชี้วัด/ค่าเป้าหมาย กลยุทธ์ และกิจกรรม/โครงการร่วมกับคณะ/สำนัก เพื่อขับเคลื่อนพันธกิจด้านบริการวิชาการ ไว้ในแผนปฏิบัติการประจำปีของมหาวิทยาลัย ประจำปีงบประมาณ พ.ศ. 2563 ดังนี้

| **ตัวชี้วัด** | **หน่วยนับ** | **เป้าหมาย** |
| --- | --- | --- |
| **การบริหารจัดการงานบริการวิชาการ** |
| 1) ระดับความสำเร็จของการจัดทำแผนแม่บทบริการวิชาการของมหาวิทยาลัย | ระดับ | 4 |
| 2) ระดับความสำเร็จในการพัฒนาระบบบริหารจัดการโครงการบริการวิชาการของมหาวิทยาลัย | ระดับ | 5 |
| กลยุทธ์ที่ดำเนินการ- กำหนดยุทธศาสตร์การบริการวิชาการและพัฒนาโครงการที่สอดคล้องกับนโยบายรัฐบาล และตอบสนองต่อการพัฒนาประเทศ ผ่านโครงการจัดทำแผนแม่บทงานบริการวิชาการของมหาวิทยาลัย- พัฒนาระบบและกลไกบริหารงานบริการวิชาการให้เกิดประสิทธิภาพ- ปรับปรุงระเบียบ ข้อบังคับ และประกาศของมหาวิทยาลัยที่เอื้อต่อการบริการวิชาการผ่านโครงการบริหารจัดการโครงการบริการวิชาการของมหาวิทยาลัย ประจำปีงบประมาณ พ.ศ. 2563- สร้างศูนย์บริการข้อมูลด้านบริการวิชาการและวิจัย ผ่านโครงการศูนย์ประสานงานและบริการข้อมูลด้านบริการวิชาการและวิจัย- พัฒนาข้อมูลระบบสารสนเทศด้านบริการวิชาการในทุกมิติ ผ่านโครงการบริหารจัดการองค์ความรู้ในมหาวิทยาลัยแม่โจ้ |
| **การบริการวิชาการที่มุ่งเน้นการพัฒนาแหล่งเรียนรู้** |
| 3) จำนวนแหล่งเรียนรู้ด้านเกษตรอินทรีย์ของมหาวิทยาลัย | แหล่งเรียนรู้ | 27 |
| 4) จำนวนเกษตรกรที่เข้าร่วมเครือข่ายเกษตรอินทรีย์มหาวิทยาลัยแม่โจ้ | ครัวเรือน | 400 |
| กลยุทธ์ที่ดำเนินการ- พัฒนาแหล่งเรียนรู้เกษตรอินทรีย์ต้นแบบที่ครอบคลุมห่วงโซ่คุณค่า ให้มีศักยภาพ เช่น ปุ๋ยอินทรีย์ เมล็ดพันธุ์ การกำจัดศัตรูพืช มาตรฐานประมง ปศุสัตว์ พืช ฟาร์มต้นแบบเกษตรยั่งยืน การแปรรูป การตลาด ฯลฯ เพื่อสนับสนุนการเรียนการสอนและการให้บริการวิชาการในลักษณะฝึกอบรม/ศึกษาดูงานแก่บุคลากรภายนอกมหาวิทยาลัย ผ่านโครงการพัฒนาแหล่งเรียนรู้เกษตรอินทรีย์ต้นแบบที่ครอบคลุมห่วงโซ่คุณค่า และโครงการสนับสนุนการจัดตั้ง Research Unit & Excellence Center (ด้านการรับใช้สังคม) |
| **การสนองงานโครงการตามพระราชดำริ และการบริการวิชาการที่มุ่งเน้นการพัฒนาชุมชน** |
| 5) ผลกระทบด้านเศรษฐกิจ สังคม และคุณภาพชีวิตของชุมชนเป้าหมายที่เกิดจากโครงการบริการวิชาการของมหาวิทยาลัย | ค่าเฉลี่ย | 3.93 |
| กลยุทธ์ที่ดำเนินการ- สนองงานโครงการพระราชดำริ และให้บริการวิชาการโดยมุ่งเน้นการแก้ไขปัญหาและพัฒนาอาชีพให้แก่ชุมชนบนพื้นที่สูง และชุมชนในพื้นที่ใกล้เคียงมหาวิทยาลัยแม่โจ้ จังหวัดเชียงใหม่ แม่โจ้-แพร่ และแม่โจ้-ชุมพร- ติดตามประเมินผลสัมฤทธิ์ และผลกระทบต่อชุมชนจากการดำเนินงานโครงการบริการวิชาการ |
| **การพัฒนาองค์ความรู้ด้านการเกษตรให้เป็นที่ยอมรับในระดับนานาชาติ** |
| 6) จำนวนองค์ความรู้ด้านการเกษตรที่ได้รับการยอมรับในระดับนานาชาติ | เรื่อง | 25 |
| กลยุทธ์ที่ดำเนินการ- พัฒนาองค์ความรู้และผลักดันสู่การยอมรับในระดับนานาชาติ (ดูงาน ฝึกอบรม การได้รับเชิญเป็นวิทยากร การนำไปใช้ประโยชน์ ฯลฯ) โดยมี 6 คณะ ร่วมขับเคลื่อนตัวชี้วัด ประกอบด้วย คณะผลิตกรรมการเกษตร คณะเทคโนโลยีการประมงและทรัพยากรทางน้ำ คณะวิศวกรรมและอุตสาหกรรมเกษตร คณะวิทยาศาสตร์ และคณะพัฒนาการท่องเที่ยว ผ่านกิจกรรมลงนามคำรับรองการปฏิบัติการประจำปีงบประมาณ พ.ศ. 2563 |
| **การสร้างรายได้จากงานบริการวิชาการทั้งในและต่างประเทศ** |
| 7) จำนวนเงินรายได้ของมหาวิทยาลัยที่เกิดจากการให้บริการวิชาการ | ล้านบาท | 10 |
| 8) จำนวนเงินรายได้จากการให้บริการวิชาการจากต่างประเทศ | ล้านบาท | 1 |
| กลยุทธ์ที่ดำเนินการจัดทำกลไกสนับสนุนการสร้างรายได้จากการให้บริการวิชาการ ผ่านกิจกรรมจัดทำระเบียบ/ประกาศเพื่อส่งเสริมและสนับสนุนการสร้างรายได้จากการบริการวิชาการ และกิจกรรมลงนามคำรับรองการปฏิบัติการประจำปีงบประมาณ พ.ศ. 2563 |
| **การบูรณาการงานบริการวิชาการกับการเรียนการสอน** |
| กลยุทธ์ที่ดำเนินการ- บูรณาการงานบริการวิชาการกับการเรียนการสอนผ่านศูนย์เรียนรู้/ฐานเรียนรู้ การดำเนินงานของศูนย์ความเป็นเลิศด้านรับใช้สังคม และการดำเนินงานโครงการบริการวิชาการที่ได้รับงบประมาณอุดหนุนประจำปีและแหล่งทุนภายนอก |

(อ้างอิง : [แผนปฏิบัติราชการประจำปี พ.ศ. 2563](http://www.erp.mju.ac.th/openFile.aspx?id=NDQ4NzI2&method=inline))

**ผลการประเมินตนเอง ระดับ 3** : Inadequate but Minor Improvement Will Make It Adequate